Държавен вестник, бр. 80, 2013 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  80
отпадъците, произходът и кодът на отпадъците, 
а за опасните отпадъци – и точното място на 
тяхното депониране;
4. писмено потвърждаване приемането 
на всяка доставка отпадъци от оператора на 
депото или упълномощено от него лице;
5. незабавно уведомяване от страна на 
оператора на компетентния орган, издал 
разрешението за извършване на дейности с 
отпадъци или комплексното разрешително, 
за направен отказ за приемане, когато отпа­
дъците не могат да бъдат приети на депото;
6. незабавно уведомяване от страна на 
оператора на съответния компетентен орган 
по чл. 95, ал. 2 ЗУО в случай на доставка на 
отпадъци, предмет на трансграничен внос, и 
отказ за тяхното приемане на депото;
7. предприемане на необходимите мерки 
от операторите на депата, които попадат в 
обхвата на чл. 11, за осигуряване на:
а) редовно визуално инспектиране на от­
падъците на мястото на депонирането им за 
гарантиране, че на депото се приемат само 
неопасни отпадъци от острова или от изоли­
раната урбанизирана територия;
б) водене на отчетна книга за депонирани­
те отпадъци съгласно Наредба № 2 от 2013 г. 
за реда и образците, по които се предоставя 
информация за дейностите по отпадъците, 
както и реда за водене на публични регистри.
Чл. 37. (1) Приемане на отпадъците в 
различните класове депа се извършва при 
спазване на следните изисквания:
1. на депа за опасни отпадъци се депони­
рат само опасни отпадъци, които отговарят 
на критериите за приемане съгласно част I, 
раздел 2, т. 2.4 на приложение № 1;
2. на депа за неопасни отпадъци се депо­
нират:
а) битови отпадъци, които отговарят на 
критериите за приемане съгласно част I, раз­
дел 2, т. 2.2.1.1 на приложение № 1;
б) неопасни отпадъци с друг произход 
(производствени, строителни и др.), които 
отговарят на критериите по част I, раздел 2, 
т. 2.2 на приложение № 1;
в) устойчиви нереактивноспособни опасни 
отпадъци, в т.ч. втвърдени и встъклени, с ин­
тензивност на излужване, равнозначна на тази 
на неопасните отпадъци, които отговарят на 
съответните критерии за приемане съгласно 
част I, раздел 2, т. 2.3 на приложение № 1;
3. на депа за инертни отпадъци се депони­
рат само инертни отпадъци.
(2) Отпадъците по ал. 1, т. 2, буква „в“ не 
могат да се депонират в клетки, предназначени 
за биоразградими неопасни отпадъци.
Чл. 38. (1) На депата се приемат предва­
рително третирани отпадъци.
(2) Алинея 1 не се прилага за:
1. инертни отпадъци, чието предварително 
третиране е технически невъзможно;
2. други видове отпадъци, когато притежа­
телят на отпадъците представи доказателства, 
че предварителното третиране няма да допри­
несе съществено за намаляване количеството 
или опасните свойства на отпадъците, за 
намаляване на риска за човешкото здраве 
или ограничаване на вредното въздействие 
върху околната среда, причинени от депо­
нирането на отпадъците през целия жизнен 
цикъл на депото.
(3) Министърът на околната среда и во­
дите утвърждава със заповед Ръководство за 
предварително третиране преди депониране 
на отпадъци в Република България.
Чл. 39. (1) При експлоатацията на депата 
за отпадъци операторът:
1. извършва контрол на вида и състава 
на постъпващите за обезвреждане отпадъци;
2. следи за изпълнение на изискването по 
чл. 38 за предварително третиране на отпа­
дъците преди тяхното депониране;
3. спазва технологията за депониране, в 
т.ч. ежедневното запръстяване на работния 
участък от депото;
4. следи за състоянието на технологично­
то оборудване и надеждността на земните 
и строителните конструкции и съоръжения;
5. извършва рекултивацията на запълнените 
клетки на депото.
(2) Депонирането се извършва от оператора 
и се контролира от компетентните органи 
съобразно установените правила и експло­
атационни изисквания, определени с план за 
експлоатация, който представлява неразделна 
част от проекта на технологията за депониране 
по чл. 69, ал. 1, т. 4 ЗУО и специализираните 
работни карти по ал. 3.
(3) За експлоатацията на депото по участъци 
и/или клетки операторът съставя специализи­
рана работна карта, регистър и информационна 
система по реда и при условията на глава 
четвърта „Специализирани карти, регистри 
и информационни системи. Допълнителни 
кадастрални данни“ от Закона за кадастъра 
и имотния регистър, с които се документират 
следните данни:
1. вид и количество на отпадъка, депониран 
на полетата (части на работния хоризонт) с 
площ не по-голяма от 1000 m2 и височина на 
натрупване не по-голяма от 2 m;
2. идентификационен номер на полето;
3. начин на депониране, в т. ч. дебелина 
и наклон на слоевете и вид на машините, 
извършващи уплътняването;
4. времетраене на депонирането по дати;
5. отклонение от предвижданията на плана 
за експлоатация и други специфични данни 
за полето.
(4) Специализираните работни карти по 
ал. 3 се попълват за всеки работен участък 
на депото.